Euroopan parlamentin päätöslauselma Marin tasavallasta



Virallinen lehti nro 092 E , 20/04/2006 s. 0409 - 0410



P6_TA(2005)0182 Dohan kierroksen arviointi Euroopan parlamentin päätöslauselma Dohan kierroksen arvioinnista WTO:n yleisneuvostossa 1. elokuuta 2004 tehdyn päätöksen jälkeen (2004/2138(INI)) Euroopan parlamentti, joka - ottaa huomioon WTO:n yleisneuvoston Dohan toimintaohjelmasta 1. elokuuta 2004 tekemän päätöksen, - ottaa huomioon 26. marraskuuta 2003 päivätyn komission tiedonannon neuvostolle ja Euroopan parlamentille sekä talous- ja sosiaalikomitealle: "Dohan kehitysohjelmaa koskevien neuvottelujen elvyttäminen — EU:n näkökanta", - ottaa huomioon komission 25. syyskuuta 2003 laatiman työasiakirjan Dohan kehitysohjelmasta Cancúnin jälkeen, - ottaa huomioon 25. syyskuuta 2003 antamansa päätöslauselman Maailman kauppajärjestön viidennestä ministerikokouksesta Cancunissa [1], - ottaa huomioon 3. heinäkuuta 2003 antamansa päätöslauselman Maailman kauppajärjestön viidennen ministerikokouksen valmisteluista (Cancun, Meksiko) [2], - ottaa huomioon Dohassa 14. marraskuuta 2001 hyväksytyn WTO:n neljännen ministerikokouksen julistuksen sekä 13. joulukuuta 2001 antamansa päätöslauselman WTO:n kokouksesta Qatarissa [3], - ottaa huomioon 18. marraskuuta 1999 antamansa päätöslauselman komission tiedonannosta neuvostolle ja Euroopan parlamentille Maailman kauppajärjestön vuosituhannen vaihteen kierrosta koskevasta Euroopan unionin lähestymistavasta [4], - ottaa huomioon 15. joulukuuta 1999 antamansa päätöslauselman Seattlessa pidetystä Maailman kauppajärjestön kolmannesta ministerikokouksesta [5], - ottaa huomioon 13. maaliskuuta 2001 antamansa päätöslauselman, johon sisältyvät Euroopan parlamentin suositukset komissiolle sisäänrakennettua työohjelmaa koskevista WTO:n neuvotteluista [6], - ottaa huomioon Sutherlandin raportin WTO:n tulevaisuudesta, - ottaa huomioon 9. maaliskuuta 2005 antamansa päätöslauselman ehdotuksesta neuvoston asetukseksi yleisen tullietuusjärjestelmän soveltamisesta [7], - ottaa huomioon 24.— 26. marraskuuta 2004 pidetyn kolmannen WTO:ta käsittelevän parlamentaarisen konferenssin antaman loppujulistuksen, - ottaa huomioon 25. lokakuuta 2001 antamansa päätöslauselman kansainvälisen kaupan avautumisesta ja demokratiasta [8], - ottaa huomioon työjärjestyksen 45 artiklan, - ottaa huomioon kansainvälisen kaupan valiokunnan mietinnön ja kehitysyhteistyövaliokunnan sekä maatalouden ja maaseudun kehittämisen valiokunnan lausunnot (A6-0095/2005), A. ottaa huomioon, että 1. elokuuta 2004 WTO:n yleisneuvostossa tehdyn päätöksen myötä 148 sen jäsentä on rakentanut puitteet Dohan kehitysohjelmaa koskevien neuvottelujen jatkamiseksi viidellä keskeisellä alalla ja palauttanut uuden yhteistyöhengen pohjalta Cancúnin neuvotteluissa menetetyn luottamuksen aikomuksenaan varmistaa Dohan kierroksen päättäminen onnistuneesti ja monenkeskisen kauppajärjestelmän menestyminen, B. ottaa huomioon, että yhtä laajamittainen prosessi on tarpeen kaikilla päätöksen ja yleensä Dohan kehityskierrokseen kuuluvan työohjelman kattamilla aloilla, jolloin kehityksestä tulee yksi neuvottelujen keskeisistä teemoista, ja että EU:n täytyy puolustaa laaja-alaista ohjelmaa pyrkimyksenään asianmukainen kaupan vapauttaminen, kaikkien polkumyyntitoimien ja kaupankäyntiä vääristävien toimien kitkeminen sekä erityis- ja erilliskohtelun ja elintarviketurvan suojelumekanismien vahvistaminen, jotta etusijalle tulisi sosiaalinen oikeudenmukaisuus ja kehitys ja kehitysmaat sisällytettäisiin aikaisempaa tiiviimmin maailman kauppajärjestelmään, mikä on otettu tavoitteeksi Euroopan perustuslaista tehdyssä sopimuksessa (III-292 artiklan 2 kohdan e alakohta), C. katsoo, että Dohan kierroksen onnistuneen lopputuloksen avulla on parannettava maailman talouskasvua ja vähennettävä köyhyyttä ja että aliravitsemukseen, nälänhätään ja terveyteen liittyvien ongelmien tulee olla neuvotteluissa paremmin esillä YK:n vuosituhatjulistuksen mukaisesti, D. ottaa huomioon, että monenkeskisen kauppajärjestelmän puitteissa tapahtuva sääntely, kehitysmaiden mahdollisimman suuri integroituminen maailman kauppajärjestelmään ja WTO:n toimivuuden parantaminen ovat aina olleet EU:n kauppapolitiikan päätavoitteita, E. ottaa huomioon, että Dohan neuvottelukierroksen päättämisen määräaika, joksi asetettiin Dohan loppujulistuksessa 1. tammikuuta 2005, on siirretty ennalta määräämättömään ajankohtaan ja että kuudes ministerikokous on sovittu pidettäväksi Hongkongissa joulukuussa 2005, F. ottaa huomioon, että EU:n poliittiset ponnistelut komission jäsenten Lamyn ja Fischlerin välityksellä sekä heidän EU:n puolesta esittämänsä varteenotettavat ehdotukset olivat erityisen merkittäviä päätöksen aikaansaamisessa ja että maataloudessa saavutettuun edistykseen ei ole pystytty muilla alueilla, G. ottaa huomioon, että tekniseen apuun ja valmiuksien kehittämiseen liittyvillä ohjelmilla on tärkeä rooli sen takaamisessa, että kehitysmaat voivat valmistella taloutensa maailmantalouteen integroitumiseen, parantaa neuvotteluvalmiuksiaan sekä tuotanto- ja vientimahdollisuuksiaan sekä kasvattaa markkinoitaan sisäisessä ja alueellisessa kaupassa ja parantaa mahdollisuuksiaan hyötyä entistä pidemmälle viedystä kaupan vapauttamisesta, H. ottaa huomioon, että Dohan kehitysohjelma saattaa murentaa etuoikeuksia, joita Euroopan unioni on myöntänyt AKT-maille Cotonoun sopimuksessa ja kehitysmaille yleisessä tullietuusjärjestelmässä ja muissa kaupallisissa etuusjärjestelmissä, I. ottaa huomioon, että muiden kuin maataloustuotteiden markkinoillepääsyä (ΝΑΜΑ) koskevissa neuvottelussa ei ole tähän mennessä edistytty, ja katsoo, että muut esteet eivät saisi vaikeuttaa tullitariffien alentumisen seurauksena helpottunutta pääsyä markkinoille, J. ottaa huomioon, että palvelukauppa on yksi Dohan neuvottelujen keskeisistä aiheista — niin yksinään kuin Dohan kehitysohjelman kokonaistasapainon kannalta — ja että palvelujen taloudellinen merkitys on kasvussa ja markkinoiden avaaminen entisestään tarjoaa myös kehitysmaille merkittäviä mahdollisuuksia, mutta toisaalta katsoo, että on tärkeää sulkea vapauttamisen ulkopuolelle ne palvelut, jotka ovat elintärkeitä perustarpeiden tyydyttämiseksi, ja on pettynyt edistymiseen kyseisessä asiassa, K. ottaa huomioon, että EU on aina vaatinut neuvotteluja Singaporen aiheista Dohan kehitysohjelman puitteissa niin kehittyneiden maiden kuin kehitysmaidenkin etuja silmällä pitäen ja että kaupankäynnin helpottaminen sopivan teknisen avun ja valmiuksien kehittämisen avulla tukee kehitysmaiden vientikapasiteettia, L. ottaa huomioon, että WTO:n pääjohtajan toimikausi on päättymässä ja hänen paikkansa on täytettävä; katsoo lisäksi, että olisi kiinnitettävä huomiota Sutherlandin raporttiin WTO:n tulevaisuudesta sekä Yhdysvaltain kongressin keskusteluun maan WTO:n jäsenyyden ja kauppaneuvottelijan valtuuksien jatkamisesta, M. ottaa huomioon, että sopimuksessa Euroopan perustuslaiksi Euroopan parlamentista tulee yhteistä kauppapolitiikkaa koskevien artiklojen pohjalta lainsäädäntövallan käyttäjä kansainvälistä kaupankäyntiä koskevissa asioissa, N. ottaa huomioon, että parlamentaarinen ulottuvuus on tärkeä WTO:ssa, sillä sen kautta luodaan yhteys kansalaisiin ja lisätään WTO:n demokraattista vastuuta ja avoimuutta, O. ottaa huomioon, että globalisaatioprosessia ja WTO:n roolia usein vääristellään, ja pitää kansalaisyhteiskunnan ja työmarkkinaosapuolten laajaa kuulemista tärkeänä; 1. pitää myönteisenä WTO:n yleisneuvoston 1. elokuuta 2004 tekemää päätöstä sekä tapaa, jolla komissio sai vietyä neuvottelut onnistuneesti päätökseen; toistaa ehdottoman tukensa vapaalle ja oikeudenmukaiselle monenväliselle kauppajärjestelmälle, jolla edistetään kaupankäyntiä ja kestävää kehitystä sekä globalisaation tehokasta hallintaa, mikä on kaikkien edun mukaista; korostaa myös monenvälisestä lähestymistavasta kauppapolitiikkaan kehitysmaille koituvia hyötyjä kahdenvälisiin sopimuksiin verrattuna; 2. kehottaa komissiota jatkamaan nopean kehityksen vaatimista kaikilla päätöksen kattamilla aloilla, jotta se voi esitellä Hongkongissa tasapainoisen ja kauaskantoisen ehdotuksen, jossa kehitys on keskustelun keskipisteenä; 3. painottaa tarvetta kannustaa kattavaan, tehokkaaseen ja avoimeen neuvotteluprosessiin, joka edellyttää poliittisia aloitteita neuvottelujen eteenpäin viemiseksi sekä yksityiskohtaisia luonnoksia maataloutta ja muiden kuin maataloustuotteiden markkinoillepääsyä koskevista neuvottelumenettelyistä heinäkuuhun 2005 mennessä; 4. pyytää, että WTO:n yleisneuvoston heinäkuulle 2005 ajoittama tilanneselvitys pohjautuisi pelkästään faktoihin, ettei se aiheuttaisi yleisössä turhia odotuksia, ja pyytää, että Dohan neuvottelukierroksen päättämiselle annettaisiin määräaika ottaen asiaankuuluvasti huomioon kaikkien, mutta erityisesti kehitysmaiden neuvottelijoiden, tarvitsema valmistautumisaika; 5. pyytää, että tulevissa neuvotteluissa saavutetaan tuloksia kaikilla niillä Dohan kehitysohjelman aloilla, jotka aidosti tukevat kehitysmaiden integroitumista, ja että neuvotteluissa otetaan kokonaisvaltaisesti huomioon kyseisten maiden huolet ja puututaan etenkin erityisongelmiin vähiten kehittyneissä maissa, joille on taattava vapautus vientitulleista ja -kiintiöistä "ilmaisen kierroksen" hengessä; pyytää lisäksi, että Dohan kierroksen neuvottelutuloksilla parannetaan vuosituhannen kehitystavoitteiden saavuttamista vahvistamalla maailman talouskasvua; 6. pyytää, että tutkitaan tapoja taata yksittäisten kehitysmaiden tarpeiden mukainen joustavuus ja että Kansainvälinen valuuttarahasto ja muut järjestöt ottavat käyttöön "kaupankäynnin integrointijärjestelmän", jonka tarkoituksena on mahdollistaa kyseisten maiden kaupankäynnin vapauttamisen vuoksi mahdollisesti kärsimien tappioiden korvaaminen; 7. panee jälleen kerran tyytyväisenä merkille, että kehitysmaiden (G20, G33, G90 jne.) organisaatio ja itseluottamus on parantunut, mikä helpottaa sopimuksiin pääsyä ja tekee realistiseksi ajatuksen monenkeskisen kauppajärjestelmän muuntamisesta oikeudenmukaisemmaksi; 8. pitää myönteisenä tapaa, jolla on helpotettu pienten valtuuskuntien pääsemistä mukaan neuvotteluihin, ja panee tyytyväisenä merkille, että komissio on tukenut pieniä valtioita, esimerkiksi Tyynenmeren saaria, kehittämällä niille teknisen avun ohjelmia; kehottaa komissiota kuitenkin pyrkimään edelleen lisäämään avoimuutta ja osallistumista WTO:n päätöksentekoon sekä antamaan kehitysmaille edelleen tukea näiden osallistumismahdollisuuksien parantamiseksi; 9. pyytää komissiota harkitsemaan maatalousneuvotteluissa vähiten kehittyneitä maita varten tarkoitetun "kehityslaatikon" käyttöönottoa, jotta ne suoriutuisivat elintarviketurvallisuuden ja maaseudun työllisyyden haasteista, jotka ovat tärkeitä asioita köyhyyden poistamisen kannalta; 10. toistaa jälleen, että kehitysmaat tarvitsevat kohdennettua teknistä apua ja niiden toimintaedellytyksiä on kehitettävä, sillä nämä muodostavat tärkeän osan kaupan liittämisessä keskeiseksi osaksi kehitysmaiden kansallista kehityspolitiikkaa ja köyhyyden vähentämisstrategiaa, kaupallisen ja vientikapasiteetin lisäämisessä, neuvotteluvalmiuksien parantamisessa, WTO:n sääntöjen noudattamisen helpottamisessa sekä talouden sopeuttamisessa ja monipuolistamisessa; 11. pyytää tukemaan etelä-etelä-suuntaista kaupankäyntiä ottaen huomioon kehitysmahdollisuudet, joita se tarjoaa kehitysmaille, tutkimalla kaupan esteiden poistamista kehitysmaiden väliltä, soveltamalla erityis- ja erilliskohtelua, jonka avulla vähiten kehittyneet maat voivat vahvistaa tuotantokapasiteettiaan, ja edistämällä vähiten kehittyneiden maiden vapaata pääsyä kehittyvien maiden markkinoille; 12. kehottaa komissiota ottamaan asianmukaisesti huomioon etuusmarginaalien heikentymisen, jota Dohan kehitysohjelma saattaa aiheuttaa Cotonoun sopimukselle, yleiselle tullietuusjärjestelmälle ja muille kaupallisille etuusjärjestelmille, laatimaan erityisselvityksen Dohan kierroksen vaikutuksista Cotonoun sopimukseen ja yleiseen tullietuusjärjestelmään, ja harkitsemaan toimenpiteitä, joilla voidaan taata Euroopan unionin kehitysmaille ja varsinkin kaikkein köyhimmille maille myöntämien etuuksien tehokkuus; 13. pitää myönteisenä päätöstä ja kannustaa WTO:n jäseniä kiinnittämään tasapuolisesti huomiota kaikkiin kolmeen pilariin (vientituki, kotimainen tuki ja markkinoille pääsy) sekä sitoutumaan heinäkuussa 2005 siihen, että tulevaa Hongkongin ministerikokousta varten varmistetaan yksityiskohtaiset neuvottelumenette-lyt; 14. pyytää, että vientitukeen, kotimaiseen tukeen ja markkinoille pääsyyn liittyviä toimenpiteitä sovellettaisiin yhtäläisesti kaikissa WTO:n kehittyneissä jäsenvaltioissa, jotta vältettäisiin yksipuolinen "aseidenriisunta" EU:n taholta mutta sovellettaisiin kehitysmaita kohtaan erityistä ja eriytettyä kohtelua; 15. tukee tasapainoista vientitukien vähittäistä poistamista siten, että kaikki teollistuneet kauppakumppanit ryhtyvät samanaikaisesti vientikilpailuun kaikissa eri muodoissa; 16. kehottaa komissiota jatkamaan suunniteltua yhteisen maatalouspolitiikan uudistamista ja toteaa unionin sisäistä tukea ajatellen tyytyväisenä, että päätös ei kyseenalaista eurooppalaista maatalousmallia eikä yhteisen maatalouspolitiikan uudistamista koskevaa Luxemburgin sopimusta; korostaa, että "vihreään laatikkoon" sisältyvät toimet, tuotannosta riippumaton tuki mukaan luettuna, olisi määriteltävä niin, että voidaan säilyttää maanviljelyn monitoiminen luonne ja tukea maaseudun elämää ja työpaikkoja; 17. pyytää, että markkinoille pääsyssä säilytetään oikeudenmukainen ja kohtuullinen tasapaino kehitysmaiden toiveiden sekä yhteisön markkinoiden vakauden ja toimivuuden välillä, ja toivoo, että määriteltäisiin tarkasti ja asianmukaisesti, mikä on "arka tuote", ja että voitaisiin säilyttää tulleja koskevat sitoumukset arvotullien tai erityistullien muodossa; 18. korostaa kehitysmaiden maataloustuotteiden suurta määrää Euroopan unionin markkinoilla ja kehottaa muita kehittyneitä kumppanimaita ja nopean talouskasvun maita avaamaan markkinoitaan edelleen vähiten kehittyneille maille; 19. pyytää, että neuvottelut maantieteellisistä merkinnöistä, jotka ovat tärkeä osatekijä kehitettäessä korkealaatuista maataloustuotantoa ja sen hyödyntämisessä, otetaan täysin huomioon neuvotteluissa maataloustuotteiden markkinoillepääsystä; 20. pitää myönteisenä päätöstä valita puuvilla-alalle pitkälle tähtäävä, nopea ja täsmällinen lähestymistapa, joka on erillään muista alakohtaisista hankkeista, sekä erityisen alavaliokunnan perustamista aihetta käsittelemään; katsoo, että kyseisiä toimenpiteitä toteutettaessa tulisi noudattaa tarkkoja määräaikoja ja niitä tulisi täydentää kohteena olevien EU-alueiden maanviljelijöille ja teollisuudelle tarkoitetuilla tukevilla rakenneuudistusohjelmilla sekä Maailmanpankin, Kansainvälisen valuuttarahaston, YK:n kehitysohjelman ja muiden kansainvälisten organisaatioiden toteuttamilla kehitysmaiden kehitystä tukevilla toimilla; 21. kehottaa komissiota vauhdittamaan neuvotteluja muiden kuin maataloustuotteiden markkinoillepääsystä määrittelemällä asianmukaisen mallin korkeiden tariffien, tariffipiikkien ja tariffien asteittaisen nostamisen lopettamiseksi tai alentamiseksi ja tutkimaan mahdollisuutta osittaiseen vastavuoroisuuteen kehitysmaiden kohdalla ottamalla asianmukaisesti huomioon niiden tarvitseman joustavuuden ja soveltamalla niihin, kuten myös vähiten kehittyneisiin maihin, erityis- ja erikoiskohteluperiaatetta; korostaa lisäksi, että eteläisten maiden kesken syntyvien markkinoiden avautumisen myötä tarjoutuu merkittäviä kauppa- ja kehitysetuja etenkin kehittyneempien kehitysmaiden talouksille; tähdentää myös, että kaikkien kauppakumppaneiden on poistettava muut kuin tariffiesteet aina kun se on perusteltua; 22. paheksuu sitä, ettei ole otettu käyttöön mitään palveluja koskevia erityispuitteita, vaikka pitääkin hyväksyttyjä suosituksia myönteisinä, ja kehottaa kaikkia WTO:n jäseniä toimittamaan tarkastetut ja laadukkaat tarjouksensa määräaikaan toukokuuhun 2005 mennessä huomioiden erityisesti ne tarjonnan alat ja muodot, jotka ovat kiinnostavia kehitysmaiden viennin kannalta (kuten päätöksen liitteessä C mainitaan); pyytää, että yleisen edun mukaisten palvelujen vapauttamiseen suhtauduttaisiin varovaisesti ja että terveyteen, koulutukseen ja audiovisuaalialaan liittyvät palvelut sekä väestön perustarpeisiin liittyvät palvelut, kuten vesi ja energia, jätetään ulkopuolelle, koska olisi sopimatonta vaatia kehitysmaita vapauttamaan kyseiset palvelunsa niin, että ne jouduttaisiin purkamaan; 23. toteaa, että maatalous on toki kaikkein tärkein aihe näissä neuvotteluissa, mutta korostaa, että sen on oltava ohjaava voima ja että menestystä sillä alalla on käytettävä vipuvoimana ja neuvotteluvalttina edistyksen saavuttamiseksi muilla alueilla, erityisesti palvelujen kaupassa ja teollisuustuotteiden paremmassa saatavuudessa kaikkien WTO-maiden osalta, supistamalla tosiasiassa tuontitulleja ja muita kaupan esteitä; 24. pitää myönteisenä tehtyä sopimusta kehitysmaiden vientikapasiteettia parantavien kaupankäynnin helpottamista koskevien neuvottelujen aloittamisesta; antaa tunnustusta siitä, että EU on tehnyt eleen kehitysmaita kohtaan jättämällä muut Singaporen aiheet neuvottelujen ulkopuolelle, mutta korostaa samanaikaisesti sitä mahdollisuutta, jonka kyseisistä asioista neuvotteleminen monenvälisissä puitteissa tarjoaa niin kehittyneille maille kuin kehitysmaillekin; pyytää, että päätöksen liitteeseen D tuleviksi sovittuja periaatteita noudatettaisiin erityisesti kehitysmaiden erityis- ja erilliskohtelun ja niille myönnetyn avun yhteydessä ottaen asianmukaisesti huomioon sitoumusten soveltamisen siirtymäaika ja kyseisten valtioiden hallinnollisen ja institutionaalisen kapasiteetin yhteensopivuus; 25. edellyttää pragmaattista ja jatkuvaa kehitystä aloilla, joita sopimus ei kata, kuten polkumyyntiin ja tukiin liittyvissä säännöissä, TRIPS-sopimuksen edellyttämissä toimissa, kansainvälisen kaupankäynnin ympäristöulottuvuudessa sekä maantieteellisissä merkinnöissä, mukaan lukien niiden tarjoaman suojan laajentaminen koskemaan muita kuin viini- ja alkoholituotteita, Dohan neuvotteluvaltuuksien mukaisesti; 26. painottaa, että käytävissä WTO-neuvotteluissa on kiinnitettävä enemmän huomiota myös teollis- ja tekijänoikeuksien suojeluun ja noudattamiseen muun muassa TRIPS-sopimusten yhteydessä; pahoittelee, että monet WTO-maat suhtautuvat vieläkin välinpitämättömästi väärennettyjen tuotteiden ja piraattituotteiden kauppaan; 27. kehottaa kaikkia osapuolia tekemään parhaansa, jotta WTO:n uuden pääjohtajan nimittämisestä päästäisiin sopimukseen toukokuussa 2005 olevaan määräaikaan mennessä, ettei nimitysprosessi häiritsisi Dohan kierroksen neuvottelujen edistymistä; 28. painottaa tarvetta WTO:n laajamittaiselle uudistamiselle, ja pitää Sutherlandin raporttia valmisteluvaiheen ensimmäisenä askeleena tehokkaamman, avoimemman, demokraattisemman ja seurattavamman organisaation luomisessa ja entistä aktiivisemman poliittisen osallistumisen saavuttamisessa neuvotteluissa; 29. vaatii uusia institutionaalisia uudistuksia WTO:n elinten roolin arvostuksen nostamiseksi ja päätöksentekoprosessin, riitojenratkaisumenettelyjen sekä kansalaisyhteiskunnan kanssa käytävän keskustelun parantamiseksi; katsoo, että WTO:n on annettava kansalaisyhteiskunnalle tarkoituksenmukaisia tietoja ja selvityksiä periaatteistaan ja toimistaan, jotta se voisi välttää tilanteen, jossa globalisaatioprosessi ja siihen liittyvä WTO:n rooli ymmärretään laajalti väärin ja sitä vääristellään; panee tämän vuoksi tyytyväisenä merkille Sutherlandin raportin, jossa oikaistaan suuri osa kritiikistä ja väärinkäsityksistä; 30. toistaa vuosituhatjulistuksessa tunnustetun tarpeen läheisempien suhteiden solmimiseen WTO:n ja muiden kansainvälisten organisaatioiden välille, mikä olisi olennainen vaihe prosessissa erilaisen, kestävämmän globalisaation saavuttamiseksi, jolla voidaan pyrkiä yhteisiin tavoitteisiin ja pyrkiä saavuttamaan täysin koordinoidut kriteerit kehitykseen liittyville ongelmille; uskoo, että tässä yhteydessä kaikkien jäsenten tulisi välttämättä noudattaa Kansainvälisen työjärjestön (ILO) sääntöjä; 31. uskoo, että EU:n ja Yhdysvaltain läheinen yhteistyö on ehdottoman tärkeää sekä nykyisten neuvottelujen onnistumiselle että monenvälisen kauppajärjestelmän tehokkaalle toiminnalle ja että Yhdysvaltain kongressin tulisi laajentaa neuvotteluvaltuuksiaan ja tukea Yhdysvaltain WTO-jäsenyyden uudistamista; pitää kuitenkin WTO:n kaikkien jäsenvaltioiden, etenkin G20- ja G90-ryhmän, ottamista mukaan päätöksentekoprosessiin edelleen erittäin tärkeänä; 32. kannattaa varauksetta parlamenttien institutionalisoimista WTO:ssa, jotta WTO:n neuvotteluissa voitaisiin vahvistaa demokraattista legitimiteettiä ja avoimuutta, sillä parlamenttien jäsenet voivat luoda tärkeän yhteyden kansalaisiin ja toimia tietolähteenä ja vastata näiden huoliin; pitää tässä yhteydessä myönteisenä WTO:n Brysselissä 24.— 26. marraskuuta 2004 pidetyssä parlamentaarisessa konferenssissa hyväksyttyä julkilausumaa sekä päätöstä järjestää seuraava parlamentaarinen konferenssi yhdessä ministerikonferenssin kanssa Hong Kongissa joulukuussa 2005; 33. uskoo, että kaikkien unionin toimielinten tulisi olla läheisessä yhteistyössä tyydyttävien tulosten saavuttamiseksi, ja kehottaa siksi neuvostoa ja komissiota pitämään parlamentin edelleen ajan tasalla, myös Dohan kierrokseen sisältyvien neuvottelujen ja Hongkongissa järjestettävän ministerikokouksen aikana, ottamaan sen mukaan tuleviin keskusteluihin ja säilyttämään sen oikeuden tutustua 133-komitean asiakirjoihin; 34. kehottaa puhemiestä välittämään tämän päätöslauselman neuvostolle, komissiolle, jäsenvaltioiden sekä unioniin liittyvien maiden ja ehdokasmaiden parlamenteille, WTO:n pääjohtajalle ja parlamenttien välisen liiton puheenjohtajalle. [1] EUVL C 77 E, 26.3.2004, s. 393. [2] EUVL C 74 E, 24.3.2004, s. 861. [3] EYVL C 177 E, 25.7.2002, s. 290. [4] EYVL C 189, 7.7.2000, s. 213. [5] EYVL C 296, 18.10.2000, s. 121. [6] EYVL C 343, 5.12.2001, s. 96. [7] Hyväksytyt tekstit, P6_TA(2005)0066. [8] EYVL C 112 E, 9.5.2002, s. 326. --------------------------------------------------